b'\n_START_ARTICLE_\nIvan Carli\n_START_SECTION_\n\xc5\xbdivljenje in delo\n_START_PARAGRAPH_\nGlasbe se je najprej u\xc4\x8dil v gori\xc5\xa1kem v semeni\xc5\xa1\xc4\x8du, kjer je slu\xc5\xbeil kot hlapec. Po kratkem bivanju v Gornji Branici pri Vipavi, kjer je bil organist in cerkovnik, je vstopil v orglarsko \xc5\xa1olo v Ljubljani in jo v enem letu uspe\xc5\xa1no kon\xc4\x8dal (1878). Kot organist je slu\xc5\xbeboval v raznih krajih, med drugim tudi v Kovorju, \xc5\xa0kofji Loki, Ribnici, Sodra\xc5\xbeici, Mirni pe\xc4\x8di, Studenem pri Postojni. Kot skladatelj je napisal nekaj cerkvenih skladb. V tisku so iz\xc5\xa1le tri zborovske skladbe: Sv. ma\xc5\xa1a za me\xc5\xa1ani zbor, Te Deum za me\xc5\xa1ani zbor in Sv. ma\xc5\xa1a za mo\xc5\xa1ki zbor in trije cerkveni spevi (graduali): Asperges, Regina coeli in Tu es Petrus. Ve\xc4\x8d njegovih skladeb pa je ostalo v rokopisu.'